# Consiliul local al comunei Letcani

Judetul Iasi

Nr. 9881 / 02.12.2019

**Proces verbal,**

Încheiat astăzi, **28.11.2019,** în şedinţa ordinară a consiliului local al comunei Leţcani, judeţul Iaşi, care se desfăşoară la sediul Consiliului local Leţcani, cu următoarea ordine de zi:

* Proiect de hotărâre privind aprobarea Regulamentului de Organizare și Funcționare al Consiliului local Lețcani, județul Iași, revizuit, în urma aplicării unor prevederi din OUG nr.57/2019 – Codul Administrativ. Inițiator proiect-primar, jurist Turcu Stelian.
* Proiect de hotărâre privind aprobarea Regulamentului de Organizare și Funcționare al compartimentului de asistență socială organizat la nivelul comunei Lețcani, județul Iași. Inițiator proiect-primar, jurist Turcu Stelian.
* Proiect de hotărâre privind aprobarea acordării unui ajutor financiar d-nei Alexa Gheorghița-Mădălina pentru decesul soțului Alexa Robert-Mihail. Inițiator proiect-primar, jurist Turcu Stelian
* Proiect de hotărâre privind aprobarea instituirii unor facilități fiscale și aprobarea procedurii de anulare a accesoriilor aferente obligațiilor bugetare principale restante la data de 31.12.2018 inclusiv, datorate bugetului local de către contribuabilii de pe raza administrativ teritorială a comunei Lețcani, județul Iași. Inițiator proiect-primar, jurist Turcu Stelian.
* Proiect de hotărâre privind aprobarea impozitelor și taxelor locale pentru anul fiscal 2020. Inițiator proiect-primar, jurist Turcu Stelian.
* Proiect de hotărâre cu privire la aprobarea Programului acțiunilor ce vor fi organizate cu prilejul sărbătorilor de iarnă. Inițiator proiect-primar, jurist Turcu Stelian.
* Proiect de hotărâre privind aprobarea dezmembrării terenului în suprafață totală de 21427 m², prin act notarial (care constituie dezmembrare efectivă) în vederea realizării obiectivului de investiții „Construire Sală de Sport” pe terenul situat la Școala Gimnazială Lețcani. Inițiator proiect-primar, jurist Turcu Stelian.
* Proiect de hotărâre privind Predarea amplasamentului terenului destinat construcției, pe perioada realizării investiției, pe bază de protocol, liber de orice sarcini, către **Ministerul Lucrărilor Publice, Dezvoltării și Administrației**, prin CNI care va realiza investiția, PROIECT PILOT BAZIN DE ÎNOT DIDACTIC în comuna Lețcani, județul Iași.Inițiator proiect-primar, jurist Turcu Stelian.
* Proiect de hotărâre privind aprobarea rectificării bugetului local pe anul 2019. Inițiator proiect-primar, jurist Turcu Stelian
* Alte proiecte de hotărâre iniţiate şi avizate în condiţiile legii.

La sedinţă participă următorii consilieri locali:

1. Babă Costică
2. Bejenaru Marinela
3. Carp Mihail Sebastian
4. Curiliuc Ioan
5. Dram Constantin
6. Drenceanu Maria
7. Grigoraș Constantin
8. Irimiţa Constantin
9. Mihai Ionel
10. Mihalache Costel
11. Noțingăr Ion
12. Tîrnoveanu Adrian
13. Tărîţă Marcel
14. Ţoptea Vasile
15. Ursache Ovidiu,

Şedinţa fiind legal constituită, participând toți cei 15 consilieri locali și delegații sătești Hriban Ionel și Lupăşteanu Cezar, este deschisă și condusă de domnul consilier local Carp Mihail-Sebastian, care este desemnat președinte de ședință.

Domnul consilier local Carp Mihail-Sebastian, președinte de ședință, anunţă că la şedinţă participă de drept domnul primar Turcu Stelian și secretarul general al comunei, doamna Irimița Vali-Claudia.

### Presedintele de sedinţă, domnul consilier local Carp Mihail-Sebastian, supune la vot deschis al consiliului local ordinea de zi, care este aprobata cu 15 voturi pentru.

### Domnul primar Turcu Stelian, înainte de a se intra pe ordinea de zi solicită introducerea pe ordinea de zi a 4 proiecte de hotărâre :

### acordare ajutor financiar pentru d-l Puscasu Maricel

* acordare ajutor financiar d-lui Cananău Vasile
* acordare ajutor financiar d-nei Crucianu Adriana
* aprobare Act adițional nr.33 la Contractul de delegare a gestiunii- ARSACIS

Consiliul local este de acord cu introducerea pe ordinea de zi a proiectelor de hotărâre.

Domnul consilier local Carp Mihail-Sebastian, preşedinte de şedinţă, dă cuvântul doamnei secretar general Irimiţa Vali-Claudia, pentru a prezenta procesul verbal împreună cu toată documentaţia de la şedinţa anterioară a consiliului local. Hotărârile adoptate, procesul verbal şi toată documentaţia au fost puse din timp la dispoziţia consilierilor. Preşedintele de şedinţă întreabă dacă sunt obiecţii asupra modului de redactare a procesului verbal din şedinţa anterioară. Nefiind obiecţii, procesul verbal este aprobat cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian pentru a prezenta proiectul de hotărâre privind aprobarea Regulamentului de Organizare și Funcționare al Consiliului local Lețcani, revizuit, în urma aplicării unor prevederi ale codului administrativ.

Domnul primar Turcu Stelian dă citire proiectului de hotărâre privind aprobarea Regulamentului de Organizare și Funcționare al Consiliului local Lețcani, revizuit, în urma aplicării unor prevederi ale codului administrativ.

Domnul consilier local Ursache Ovidiu arată că a analizat proiectul noului Regulament și a făcut o serie de constatări, a depus amendamente deoarece este actul normativ de bază după care trebuie să funcționeze consiliul local. Articolul 632 din cod cere să se revizuiască și nu să se înlocuiască. Din punct de vedere legal este întemeiat însă nu vine în consens cu nevoile comunei Lețcani. Nu s-a făcut invocarea bazei legale. Ce se întâmplă cu vechile acte normative, nu scrie că sunt abrogate.

Doamna secretar general Irimița Vali-Claudia arată că OUG nr.57/2019 abrogă actele normative pe baza cărora au funcționat consiliile locale până în prezent. Există prevedere legală pentru revizuire însă Art.129 alin.3 lit.a) menționează că prin ordinul ministrului de resort se aprobă un model orientativ. De aceea s-a folosit termenul de revizuire. Probabil va exista si un cod de procedură administrativă. La începutul fiecărui mandat, consiliul local va trebui să aprobe regulamentul de organizare și funcționare. Regulile s-au schimbat, va trebui să lucrăm de la 1 ianuarie 2020 pe Monitorul Oficial Local. Nu este chiar asa de simplu.

Președintele ședinței, domnul consilier local Carp Mihail-Sebastian, supune la vot proiectul de hotărâre privind aprobarea Regulamentului de Organizare și Funcționare al Consiliului local Lețcani, revizuit în urma aplicării unor prevederi ale codului administrativ. Hotărârea este respinsă cu 7 voturi pentru, 1 vot împotrivă (consilier local Ursache Ovidiu) și 7 abțineri (consilierii locali Dram Constantin, Babă Costică, Noțingăr Ion, Drenceanu Maria, Curiliuc Ioan, Mihalache Costel, Tîrnoveanu Adrian).

Domnul consilier local Ursache Ovidiu propune să lucreze o comisie pentru intocmirea regulamentului, nu putem lăsa toată munca pe seama doamnei secretare.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian pentru a prezenta proiectul de hotărâre privind aprobarea regulamentului de organizare și funcționare al compartimentului de asistență socială.

Domnul primar Turcu Stelian arată că retrage de pe ordinea de zi proiectul de hotărâre, urmând a fi pus în dezbatere într-o ședință viitoare.

Domnul consilier local Noțingăr Ion arată că ar trebui supus la vot întrucât a avut termen până pe 31 octombrie.

Domnul primar Turcu Stelian arată că va fi discutat într-o altă ședință de consiliu local, acum e retras de pe ordinea de zi.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiectul de hotărâre privind acordare ajutor financiar 3000 lei, doamnei Alexa Gheorghița-Mădălina întrucât este un caz deosebit, a rămas cu un copil mic în îngrijire în urma decesului subit al soțului, și cu venituri foarte mici.

Președintele ședinței, domnul consilier local Carp Mihail-Sebastian, supune la vot proiectul de hotărâre privind acordare ajutor financiar 3000 lei d-nei Alexa Gheorghița-Mădălina. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiectul de hotărâre privind acordare ajutor financiar 2000 lei, d-lui Cananău Vasile, întrucât este foarte bolnav si are o situație materială precară.

Președintele ședinței, domnul consilier local Carp Mihail-Sebastian, supune la vot proiectul de hotărâre privind acordare ajutor financiar 2000 lei d-lui Cananău Vasile. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiectul de hotărâre privind acordare ajutor financiar 2000 lei, d-lui Pușcașu Maricel, întrucât i-a ars o mare parte din locuință.

Președintele ședinței, domnul consilier local Carp Mihail-Sebastian, supune la vot proiectul de hotărâre privind acordare ajutor financiar 2000 lei d-lui Pușcașu Maricel. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiectul de hotărâre privind acordare ajutor financiar 2000 lei, d-nei Crucianu Adriana, întrucât este foarte bolnavă si are o situație materială precară.

Președintele ședinței, domnul consilier local Carp Mihail-Sebastian, supune la vot proiectul de hotărâre privind acordare ajutor financiar 2000 lei d-nei Crucianu Adriana. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiect de hotărâre privind aprobarea instituirii unor facilități fiscale și aprobarea procedurii de anulare a accesoriilor aferente obligațiilor bugetare principale restante la data de 31.12.2018 inclusiv, datorate bugetului local de către contribuabilii de pe raza administrativ teritorială a comunei Lețcani, județul Iași.

Domnul primar Turcu Stelian arată că există prevedere legală și crede că așa se vor mai achita din debitele datorate bugetului local al comunei.

Președintele ședinței, domnul consilier local Carp Mihail-Sebastian, supune la vot proiectul de hotărâre privind aprobarea instituirii unor facilități fiscale. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, supune la vot proiectul de hotărâre privind aprobarea impozitelor și taxelor locale pentru anul fiscal 2020. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă programul acțiunilor ce vor fi organizate cu prilejul sărbătorilor de iarnă.

Domnul primar Turcu Stelian prezintă programul de sărbători care a devenit deja o tradiție.

Președintele ședinței, domnul consilier local Carp Mihail-Sebastian, supune la vot proiectul de hotărâre privind aprobarea programului acțiunilor ce vor fi organizate cu prilejul sărbătorilor de iarnă. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian, dă cuvântul domnului primar Turcu Stelian care prezintă proiect de hotărâre privind aprobarea dezmembrării terenului în suprafață totală de 21427 m², prin act notarial (care constituie dezmembrare efectivă) în vederea realizării obiectivului de investiții „Construire Sală de Sport” pe terenul situat la Școala Gimnazială Lețcani. Domnul primar Turcu Stelian arată că, în ședința trecută am discutat despre realizarea unei săli de educație fizică și sport la Școala Gimnazială Lețcani, cu alocare fonduri din bugetul local, dar la momentul de față nu avem terenul dezmembrat. În urma discuțiilor cu proiectantul , acesta a cerut să arătăm locația unde se va face construcția. S-a constatat că există o documentație de dezmambrare a terenului care nu este finalizată de aceea trebuie să adoptăm această hotărâre, după care stabilim ce facem în continuare. Arată că trebuie construită sala de educație fizică și sport pentru copii din comună și ne vom concentra să o facem.

Președintele ședinței, domnul consilier local Carp Mihail-Sebastian supune la vot proiectul de hotărâre privind aprobarea dezmembrării terenului în suprafață totală de 21427 m², prin act notarial (care constituie dezmembrare efectivă) în vederea realizării obiectivului de investiții „Sală de Educație Fizică și Sport la Școala Gimnazială Lețcani” sat Lețcani, comuna Lețcani, județul Iași. Hotărârea este adoptată cu 14 voturi și o abținere (consilier local Ursache Ovidiu-incompatibilitate).

Președintele ședinței, domnul consilier local Carp Mihail-Sebastian dă cuvântul domnului primar Turcu Stelian care prezintă proiect de hotărâre privind aprobarea realizării și predarea amplasamentului terenului destinat construcției, pe perioada realizării investiției, pe bază de protocol, liber de orice sarcini, către **Ministerul Lucrărilor Publice, Dezvoltării și Administrației**, prin CNI care va realiza investiția, PROIECT PILOT BAZIN DE ÎNOT DIDACTIC în comuna Lețcani, județul Iași.

Domnul primar Turcu Stelian arată că, în urma discuțiilor purtate la CNI, s-ar putea realiza alături de sala de sport și o bază de agreement, un parc, unde vom avea angajați, vom stabili taxe, astfel încât să putem întreține această bază. Ne putem permite acest lucru.

Președintele ședinței, domnul consilier local Carp Mihail-Sebastian supune la vot proiectul de hotărâre privind aprobarea realizării obiectivului Proiect Pilot Bazin de Înot Didactic și predarea amplasamentului terenului MLPDA, prin CNI. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian dă cuvântul domnului primar Turcu Stelian care prezintă și supune la vot proiectul de hotărâre privind aprobarea rectificării bugetului local pe anul 2019. Hotărârea este adoptată cu 15 voturi pentru.

Președintele ședinței, domnul consilier local Carp Mihail-Sebastian dă cuvântul domnului primar Turcu Stelian care prezintă proiectul de hotărâre privind aprobarea modificărilor la Contractul de delegare a gestiunii serviciului public de alimentare cu apă şi canalizare nr.48/2009, prin Actul Adițional nr.33.

Domnul primar Turcu Stelian arată că modificarea intervine ca urmare a solicitării comunei Botești, jud. Neamț de delegare a serviciilor către APAVITAL SA Iași.

Președintele ședinței, domnul consilier local Carp Mihail-Sebastian, supune la vot proiectul de hotărâre privind modificarea Contractului de delegare a gestiunii serviciului public de alimentare cu apă și canalizare prin Actul Adițional nr.33. Hotărârea este adoptată cu 15 voturi pentru.

Domnul condilier local Ursache Ovidiu pune în discuție adresa Inspectoratului Școlar Județean Iași privind rețeaua școlară pentru anul școlar următor. Arată că în ședința comisiei de specialitate cu activitate învățământ, cultură din cadrul consiliului local, s-a însușit propunerea menținerii actualei rețele școlare la nivelul comunei Lețcani, jud.Iași.

Nemaifiind alte probleme, preşedintele şedinţei, domnul consilier local Carp Mihail-Sebastian, declară închise lucrările şedinţei consiliului local din data de 28 noiembrie 2019.

Drept pentru care s-a încheiat prezentul proces verbal.

Preşedinte şedinţă,

Mihail-Sebastian Carp Secretar general,

Vali-Claudia Irimiţa